ПРОТОКОЛ № 18
от заседание на Комисия по дисциплинарните производства
към Висшия съдебен съвет,
проведено на 14 май 2013 г.

Днес, 14 май 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    СВЕТЛА ПЕТКОВА
								ЮЛИЯ КОВАЧЕВА
								ГАЛЯ ГЕОРГИЕВА
								ЯСЕН ТОДОРОВ
								МИХАИЛ КОЖАРЕВ
ОТСЪСТВА: Милка Итова

От администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

	Заседанието протече при следния дневен ред:
1. Заповед на д-р Мария Карагьозова – председател на Районен съд – Гоце Делчев, с която на основание чл. 327 от ЗСВ е обърнато внимание на ................ – съдия в Районен съд – Гоце Делчев. 
Приложение: Писмо № 11-07-024/29.04.2013 г., заповед № 108/22.04.2013 г.
2. Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 01.04.2013 – 30.04.2013 г.
3. Разни.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната  допълнителна точка:
- Предложение от Инспектората към Висшия съдебен съвет, за образуване на дисциплинарно производство и налагане на дисциплинарно наказание по чл. 308, ал. 1, т. 3 от ЗСВ – намаляване на основното трудово възнаграждение на .................... – заместник на административния ръководител на Софийски градски съд.  

По дневния ред

1.ОТНОСНО: Заповед на д-р Мария Карагьозова – председател на Районен съд – Гоце Делчев, с която на основание чл. 327 от ЗСВ е обърнато внимание на ................... – съдия в Районен съд – Гоце Делчев. 
Приложение: Писмо № 11-07-024/29.04.2013 г., заповед № 108/22.04.2013 г.
	
След проведеното явно гласуване, председателят обяви резултата: с 6 /шест/ гласа “за”, 0 /нула/ “против” и  0 /нула/ гласа “въздържали се”,

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приемe за сведение заповед № 108/22.04.2013 г. на д-р Мария Карагьозова – председател на Районен съд – Гоце Делчев, с която на основание чл. 327 от ЗСВ е обърнато внимание на ................. – съдия в Районен съд – Гоце Делчев и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

Председателят на Комисията направи предложение - заповед № 108/22.04.2013 г. на д-р Мария Карагьозова – председател на Районен съд – Гоце Делчев, да се изпрати на комисия „Професионална етика и превенция на корупцията” към ВСС, за преценка необходимостта от проверка, извършени ли са нарушения на Кодекса за етично поведение на българските магистрати.

След проведеното явно гласуване, председателят обяви резултата: с 1 /един/ глас “за”, 5 /пет/ “против” и  0 /нула/ гласа “въздържали се”,

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Отхвърля предложението заповедта на д-р Мария Карагьозова – председател на Районен съд – Гоце Делчев да се изпрати на комисия „Професионална етика и превенция на корупцията” към ВСС.

2.ОТНОСНО: Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 01.04.2013 – 30.04.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема отчета на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 01.04.2013 – 30.04.2013 г.

Допълнителна точка

1.ОТНОСНО: Предложение от Инспектората към Висшия съдебен съвет, за образуване на дисциплинарно производство и налагане на дисциплинарно наказание по чл. 308, ал. 1, т. 3 от ЗСВ – намаляване на основното трудово възнаграждение на .................... – заместник на административния ръководител на Софийски градски съд.  

След проведеното явно гласуване, председателят обяви резултата: с 6 /шест/ гласа “за”, 0 /нула/ “против” и  0 /нула/ гласа “въздържали се”,

 КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Инспектората към Висшия съдебен съвет, да образува дисциплинарно производство и избере дисциплинарен състав, който да се произнесе по направеното предложение за налагане на дисциплинарно наказание на .................... – заместник на административния ръководител на Софийски градски съд.  

14.05.2013 г.			                   ПРЕДСЕДАТЕЛ:/п/ 

                                                                                                     ВАСИЛ ПЕТРОВ